《辛卯正月二日蝶轩蚤作》
宋代·舒岳祥

鸦背闪晴天，轻明紫翠烟。
年将人老大，形志影周旋。
鸟语催晨枕，梅花照夜编。
池塘春草句，此意有谁传。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。